Отчетен доклад

За дейността на Читалищното настоятелство при НЧ „Светлина 1 -1922” с. Лятно , обл. ШУМЕН за 2017 год.

Народните читалища са традиционно самоуправляващи се български културно- просветни сдружения в населените места, със статут на юридическо лице с нестопанска цел.Читалището е място ,където широк кръг хора изучават изкуство и се занимават с творчество.

Относно посетителите , читалището е притегателен център и се посещава от възрастни , млади, ученици и деца.

Основната дейност на НЧ „ Светлина 1 -1922” остава библиотечната дейност.Библиотеката се обслужва от г-жа Хайрия Ахмед Осман.Всяка година библиотечния фонд се попълва с нови книги и периодични издания.Основните библиотечни показатели за 2017 година са:

-читатели – 71 бр.

-посещения – 1117 бр.

-раздадена литература – 1312 бр.

-новонабавена – 37 бр.

-отчислена – 0 бр.

В библиотеката се провеждат редовно и културно масови мероприятия с ученици от ОУ „Н. Й. Вапцаров „- като викторини ,колективно четене на книги , обсъждане на книги ,кътове от книги , даване на справочни библиографски знания ,изготвяне на реферати за учениците , като тези масови мероприятия спомагат за привличане на още нови читатели и посетители.

В читалището редовно отпразнуваме –Ден на селото , Посрещане на Баба Марта , Осми март , Ден на детето, Коледа и мюсюлманските празници-Рамазан байрям и Курбан байрям .Всяка година по случай първия учебен ден се закупуват нови книжки на всички първокласници. За празника на Славянската писменост и българската култура – 24 май редовно се награждават най-активните читатели на библиотеката. Повече преобладават броя на читателите до 14 годишна възраст или библиотеката работи повече с учениците и учителите, а се увеличава и броя на младежите ,които са безработни и активно търсещи работа и курсове за квалификация. От казаното до дук се вижда ,че през 2017 година има подобрение на всички библиотечни показатели и читалищни дейности.

Проверителната комисия към читалището се състои от трима членове в състав Мютериме Ахмед Исмаил –Председател , Первин Мустафа Расим – член , и Бейя Сали Раим – член , които извършиха проверка на читалищните финансови документи за периода от 01 януари 2016 г. до 31 декември 2016 година .От направената проверка се установи :

* Приходи- субсидии – 4500 лв.

Членски внос -52 лв.

–––––––––––––––––––––––––––––––––––––––

Всичко приходи : 4552.00 лв.

* Разходи -за заплати – 3001,00 ЛВ

Осигуровки - 554,00 лв

Канцеларски материали- - 42.00 лв

Библиотечни материали - 444.00 лв

Командировъчни - 240.00 лв

Други - 271.00 лв

–––––––––––––––––––––––––––––––––––––––––

Всичко разходи : 4552.00 лв.

Сградата на читалището се намира в центъра на селото ,последно е направен ремонт на покривната конструкция през 2005 год. , в момента състоянието на сградата е много лошо с течове ,изпадали мазилки и салона не се ползва поради опасност от срутване.Книжния фонд на библиотеката е 3081 бр. , библиотеката също има нужда от основен ремонт ,сградата няма вътрешни тоалетни и вода , а също и рампа за инвалиди.Няколко пъти сме писали докладни до Общински съвет за финансиране на ремонта , но досега няма отговор.

Народните читалища са били , са и ще бъдат истински храмове на духовността , институции без аналог в Европа и света .Това е поводът за нашата гордост.

22.03.2017 год. ОТ ЧИТАЛИЩНОТО НАСТОЯТЕЛСТВО.

С. Лятно